16
The Seven Bowls of God's Wrath
1 Καὶ ἤκουσα *μεγάλης φωνῆς †λεγούσης τοῖς ἑπτὰ ἀγγέλοις, Ὑπάγετε ‡καὶ §ἐκχέατε τὰς *ἑπτὰ φιάλας τοῦ θυμοῦ τοῦ Θεοῦ εἰς τὴν γῆν.
2 Καὶ ἀπῆλθεν ὁ †πρῶτος καὶ ἐξέχεε τὴν φιάλην αὐτοῦ ‡εἰς τὴν γῆν, καὶ ἐγένετο ἕλκος κακὸν καὶ πονηρὸν §ἐπὶ τοὺς ἀνθρώπους τοὺς ἔχοντας τὸ χάραγμα τοῦ θηρίου καὶ τοὺς *προσκυνοῦντας τῇ εἰκόνι αὐτοῦ.
3 Καὶ ὁ δεύτερος †ἄγγελος ἐξέχεε τὴν φιάλην αὐτοῦ εἰς τὴν θάλασσαν, καὶ ἐγένετο αἷμα ὡς νεκροῦ, καὶ πᾶσα ‡ψυχὴ §ἀπέθανεν ἐν τῇ θαλάσσῃ.
4 Καὶ ὁ *τρίτος ἐξέχεε τὴν φιάλην αὐτοῦ εἰς τοὺς ποταμοὺς καὶ †εἰς τὰς πηγὰς τῶν ὑδάτων, καὶ ‡ἐγένετο αἷμα. 5 Καὶ ἤκουσα τοῦ ἀγγέλου τῶν ὑδάτων λέγοντος,
Δίκαιος §εἶ ὁ ὢν καὶ ὁ ἦν, ὁ ὅσιος,
ὅτι ταῦτα ἔκρινας·
6 ὅτι αἷμα ἁγίων καὶ προφητῶν ἐξέχεαν,
καὶ αἷμα αὐτοῖς *ἔδωκας †πιεῖν·
‡ἄξιοί εἰσι.
7 Καὶ §ἤκουσα τοῦ θυσιαστηρίου λέγοντος,
Ναί, Κύριε ὁ Θεὸς ὁ παντοκράτωρ,
ἀληθιναὶ καὶ δίκαιαι αἱ κρίσεις σου.
8 Καὶ ὁ *τέταρτος ἐξέχεε τὴν φιάλην αὐτοῦ ἐπὶ τὸν ἥλιον, καὶ ἐδόθη αὐτῷ καυματίσαι †ἐν πυρὶ τοὺς ἀνθρώπους. 9 Καὶ ἐκαυματίσθησαν οἱ ἄνθρωποι καῦμα μέγα, καὶ ἐβλασφήμησαν ‡οἱ ἄνθρωποι τὸ ὄνομα τοῦ Θεοῦ τοῦ ἔχοντος §ἐξουσίαν ἐπὶ τὰς πληγὰς ταύτας, καὶ οὐ μετενόησαν δοῦναι αὐτῷ δόξαν.
10 Καὶ ὁ *πέμπτος ἐξέχεε τὴν φιάλην αὐτοῦ ἐπὶ τὸν θρόνον τοῦ θηρίου, καὶ ἐγένετο ἡ βασιλεία αὐτοῦ ἐσκοτωμένη. Καὶ †ἐμασῶντο τὰς γλώσσας αὐτῶν ἐκ τοῦ πόνου, 11 καὶ ἐβλασφήμησαν τὸν Θεὸν τοῦ οὐρανοῦ ἐκ τῶν πόνων αὐτῶν καὶ ἐκ τῶν ἑλκῶν αὐτῶν, καὶ οὐ μετενόησαν ἐκ τῶν ἔργων αὐτῶν.
12 Καὶ ὁ ‡ἕκτος ἐξέχεεν §αὐτοῦ τὴν φιάλην ἐπὶ τὸν ποταμὸν τὸν μέγαν *Εὐφράτην, καὶ ἐξηράνθη τὸ ὕδωρ αὐτοῦ, ἵνα ἑτοιμασθῇ ἡ ὁδὸς τῶν βασιλέων τῶν ἀπὸ †ἀνατολῆς ἡλίου. 13 Καὶ εἶδον ἐκ τοῦ στόματος τοῦ δράκοντος καὶ ἐκ τοῦ στόματος τοῦ θηρίου καὶ ἐκ τοῦ στόματος τοῦ ψευδοπροφήτου πνεύματα ‡ἀκάθαρτα τρία §ὡς βάτραχοι· 14 εἰσὶ γὰρ πνεύματα *δαιμονίων ποιοῦντα σημεῖα, †ἃ ἐκπορεύεται ἐπὶ τοὺς βασιλεῖς ‡τῆς οἰκουμένης ὅλης συναγαγεῖν αὐτοὺς εἰς §τὸν πόλεμον τῆς *ἡμέρας ἐκείνης τῆς μεγάλης τοῦ Θεοῦ τοῦ παντοκράτορος. 15 Ἰδού, ἔρχομαι ὡς κλέπτης. Μακάριος ὁ γρηγορῶν καὶ τηρῶν τὰ ἱμάτια αὐτοῦ, ἵνα μὴ γυμνὸς περιπατῇ καὶ βλέπωσι τὴν ἀσχημοσύνην αὐτοῦ. 16 Καὶ συνήγαγεν αὐτοὺς εἰς τὸν τόπον τὸν καλούμενον Ἑβραϊστὶ †Μαγεδών.
17 Καὶ ὁ ‡ἕβδομος ἐξέχεε τὴν φιάλην αὐτοῦ §ἐπὶ τὸν ἀέρα, καὶ ἐξῆλθε φωνὴ μεγάλη *ἀπὸ τοῦ †ναοῦ τοῦ οὐρανοῦ ἀπὸ τοῦ θρόνου λέγουσα, Γέγονε. 18 Καὶ ἐγένοντο ‡ἀστραπαὶ καὶ βρονταὶ καὶ φωναὶ καὶ §σεισμὸς μέγας, οἷος οὐκ ἐγένετο ἀφ᾽ οὗ *οἱ ἄνθρωποι ἐγένοντο ἐπὶ τῆς γῆς, τηλικοῦτος σεισμὸς οὕτω μέγας. 19 Καὶ ἐγένετο ἡ πόλις ἡ μεγάλη εἰς τρία μέρη, καὶ αἱ πόλεις τῶν ἐθνῶν †ἔπεσον. Καὶ Βαβυλὼν ἡ μεγάλη ἐμνήσθη ἐνώπιον τοῦ Θεοῦ δοῦναι αὐτῇ τὸ ποτήριον τοῦ οἴνου τοῦ θυμοῦ τῆς ὀργῆς αὐτοῦ. 20 Καὶ πᾶσα νῆσος ἔφυγε, καὶ ὄρη οὐχ εὑρέθησαν. 21 Καὶ χάλαζα μεγάλη ὡς ταλαντιαία καταβαίνει ἐκ τοῦ οὐρανοῦ ἐπὶ τοὺς ἀνθρώπους, καὶ ἐβλασφήμησαν οἱ ἄνθρωποι τὸν Θεὸν ἐκ τῆς πληγῆς τῆς χαλάζης, ὅτι μεγάλη ἐστὶν ἡ πληγὴ ‡αὕτη σφόδρα.
* 16:1 μεγαλης φωνης 𝔐K [28.9%] ¦ φωνης μεγαλης 𝔐A,C ECM HF PCK RP TR [67.4%] † 16:1 λεγουσης 𝔐K [44%] ¦ εκ του ναου λεγουσης 𝔐A,C ANT CT HF PCK RP TR [49.1%] ‡ 16:1 και 𝔐A(18),K [59.6%] ¦ — 𝔐A(27),C PCK [39.9%] § 16:1 εκχεατε 𝔐A,C,K [84.4%] ¦ εκχεετε CT [14.7%] * 16:1 επτα 𝔐K [66.5%] ¦ — 𝔐A,C PCK TR [33.5%] † 16:2 πρωτος 𝔐A(29),C,K [84.3%] ¦ πρωτος αγγελος 𝔐A(17) [15.2%] ‡ 16:2 εις 𝔐K [58.3%] ¦ επι 𝔐A,C PCK TR [41.3%] § 16:2 επι 𝔐K [64.5%] ¦ εις 𝔐A,C PCK TR [35%] * 16:2 προσκυνουντας τη εικονι αυτου 𝔐A,C,K [85.4%] ¦ την εικονα προσκυνουντας αυτου MSS [5.9%] ¦ προσκυνουντας την εικονα αυτου MSS [5%] ¦ τη εικονι αυτου προσκυνουντας TR [0.9%] † 16:3 αγγελος 𝔐A,C,K [91.3%] ¦ — CT [8.3%] ‡ 16:3 ψυχη 𝔐K [44%] ¦ ψυχη ζωσα 𝔐A,C ANT ECM† PCK RP TR [50.7%] ¦ ψυχη ζωης ECM† NA SBL TH WH [4.1%] § 16:3 απεθανεν εν τη θαλασση 𝔐A,C,K [80.3%] ¦ απεθανε τα εν τη θαλασση ECM† NA SBL TH WH [6.4%] ¦ εν τη θαλασση απεθανε MSS [5%] * 16:4 τριτος 𝔐K [53.2%] ¦ τριτος αγγελος 𝔐A,C PCK TR [46.3%] † 16:4 εις 𝔐A(21),K [64.2%] ¦ — 𝔐A(23),C CT PCK [32.6%] ‡ 16:4 εγενετο 𝔐A,C,K [84.4%] ¦ εγενοντο ECM† [12.4%] § 16:5 ει ο ων και ο ην ο οσιος 𝔐A,C,K(20) [42.7%] ¦ ει ο ων και ος ην οσιος 𝔐K(34) [16.1%] ¦ ει ο ων και ο ην οσιος ECM† HF TH [15.6%] ¦ ει ο ων και ο ην και ο οσιος MSS [9.2%] ¦ ει ο ων και ο ην και οσιος MSS [6%] ¦ κυριε ει ο ων και ο ην και ο οσιος ST [0.9%] ¦ κυριε ει ο ων και ο ην και ο εσομενος SCR [0%] * 16:6 εδωκας 𝔐A,C,K [94.5%] ¦ δεδωκας NA SBL TH WH [2.3%] † 16:6 πιειν 𝔐A,C,K [99.1%] ¦ πειν WH [0.5%] ‡ 16:6 αξιοι 𝔐A,C,K [91.3%] ¦ αξιοι γαρ TR [2.8%] § 16:7 ηκουσα 𝔐A(26),C,K [89%] ¦ ηκουσα εκ 𝔐A(18) [9.2%] ¦ ηκουσα αλλου εκ TR [0%] * 16:8 τεταρτος 𝔐K [41.7%] ¦ τεταρτος αγγελος 𝔐A,C PCK RP TR [58.3%] † 16:8 εν πυρι τους ανθρωπους 𝔐K [50.9%] ¦ τους ανθρωπους εν πυρι 𝔐A,C CT PCK TR [45.9%] ‡ 16:9 οι ανθρωποι 𝔐C,K [68.3%] ¦ — 𝔐A CT TR [31.2%] § 16:9 εξουσιαν 𝔐A(25),K [65.6%] ¦ την εξουσιαν 𝔐A(21),C CT PCK [33.9%] * 16:10 πεμπτος 𝔐K [50.9%] ¦ πεμπτος αγγελος 𝔐A,C PCK TR [47.2%] † 16:10 εμασωντο 𝔐A(16),C,K(46) [53%] ¦ εμασσωντο 𝔐A(24),K(32) TR [39.6%] {Note: ECM does not collate this variant unit. Consequently, this variant unit is calculated only from Hoskier's collation.} ‡ 16:12 εκτος 𝔐K [55%] ¦ εκτος αγγελος 𝔐A,C PCK TR [45%] § 16:12 αυτου την φιαλην 𝔐K(53) [28.6%] ¦ την φιαλην αυτου 𝔐A,C,K(27) ANT CT HF PCK RP TR [69.5%] * 16:12 ευφρατην 𝔐A(18),C,K [68.6%] ¦ τον ευφρατην 𝔐A(29) ANT ECM† NA SBL TR WH [31.4%] † 16:12 ανατολης 𝔐A(16),K [63.8%] ¦ ανατολων 𝔐A(31),C CK TR [35.3%] ‡ 16:13 ακαθαρτα τρια 𝔐K [45.7%] ¦ τρια ακαθαρτα 𝔐A,C ANT CT PCK TR [47.5%] § 16:13 ως βατραχοι 𝔐A,C,K [84.4%] ¦ ομοια βατραχοις TR [1.4%] ¦ — MSS [6.4%] * 16:14 δαιμονιων 𝔐K [60.8%] ¦ δαιμονων 𝔐A,C PCK TR [39.2%] † 16:14 α εκπορευεται 𝔐C,K [65.9%] ¦ εκπορευεσθαι 𝔐A ECM† ST [24%] ¦ α εκπορευονται MSS [6.9%] ‡ 16:14 της 𝔐A,C,K [91.7%] ¦ της γης και της TR [0.9%] § 16:14 τον 𝔐C,K [79.7%] ¦ — 𝔐A ST [20.3%] * 16:14 ημερας εκεινης της μεγαλης 𝔐A,C,K [89.4%] ¦ ημερας της μεγαλης ECM† NA SBL TH WH [5.6%] ¦ μεγαλης ημερας ECM† [3.2%] † 16:16 μαγεδων 𝔐K [39.4%] ¦ αρμαγεδων 𝔐A,C ANT CT PCK RP [47.7%] ¦ αρμαγεδδων TR [0.9%] {Note: ECM combines various spellings for αρμαγεδων but does not do so for μαγεδων. The ECM collation has been adjusted to treat various spellings of αρμαγεδων separately.} ‡ 16:17 εβδομος 𝔐K [50.7%] ¦ εβδομος αγγελος 𝔐A,C PCK TR [47.9%] § 16:17 επι [53.7%] 𝔐K ¦ εις 𝔐A,C PCK TR [45%] * 16:17 απο 𝔐C,K [69.3%] ¦ εκ 𝔐A ANT CT [29.8%] † 16:17 ναου του ουρανου 𝔐C,K [65.3%] ¦ ουρανου 𝔐A [23.7%] ¦ ναου CT [9.1%] ‡ 16:18 αστραπαι και βρονται και φωναι 𝔐C,K [62.7%] ¦ αστραπαι και φωναι και βρονται 𝔐A(8) ANT ECM† NA SBL TH WH [15%] ¦ φωναι και βρονται και αστραπαι 𝔐A(12) TR [6.4%] ¦ αστραπαι και φωναι 𝔐A(10) [6.4%] ¦ αστραπαι και βρονται 𝔐A(7) [4.1%] § 16:18 σεισμος 𝔐K [52.5%] ¦ σεισμος εγενετο 𝔐A,C ANT CT PCK TR [47%] * 16:18 οι ανθρωποι εγενοντο 𝔐A(19),C,K [67.1%] ¦ ανθρωποι εγενοντο 𝔐A(26) ECM SBL TH WH [22.8%] ¦ ανθρωπος εγενετο NA [0.9%] † 16:19 επεσον 𝔐A,C,K [83.6%] ¦ επεσαν ANT CT [14.6%] ‡ 16:21 αυτη 𝔐A(18),K(37) [33.6%] ¦ αυτης 𝔐A(25),C,K(41) CT PCK RP TR [60%]