2
The Birth of Jesus
1 Ἐγένετο δὲ ἐν ταῖς ἡμέραις ἐκείναις, ἐξῆλθε δόγμα παρὰ Καίσαρος Αὐγούστου, ἀπογράφεσθαι πᾶσαν τὴν οἰκουμένην. 2 Αὕτη *ἡ ἀπογραφὴ πρώτη ἐγένετο ἡγεμονεύοντος τῆς Συρίας Κυρηνίου. 3 Καὶ ἐπορεύοντο πάντες ἀπογράφεσθαι, ἕκαστος εἰς τὴν †ἰδίαν πόλιν. 4 Ἀνέβη δὲ καὶ Ἰωσὴφ ἀπὸ τῆς Γαλιλαίας, ἐκ πόλεως ‡Ναζαρέτ, εἰς τὴν Ἰουδαίαν, εἰς πόλιν §Δαυίδ, ἥτις καλεῖται Βηθλέεμ, διὰ τὸ εἶναι αὐτὸν ἐξ οἴκου καὶ πατριᾶς *Δαυίδ, 5 ἀπογράψασθαι σὺν Μαριὰμ τῇ †μεμνηστευμένῃ αὐτῷ γυναικί, οὔσῃ ‡ἐγκύῳ. 6 Ἐγένετο δὲ ἐν τῷ εἶναι αὐτοὺς ἐκεῖ, ἐπλήσθησαν αἱ ἡμέραι τοῦ τεκεῖν αὐτήν. 7 Καὶ ἔτεκε τὸν υἱὸν αὐτῆς τὸν πρωτότοκον, καὶ ἐσπαργάνωσεν αὐτόν, καὶ ἀνέκλινεν αὐτὸν ἐν §τῇ φάτνῃ, διότι οὐκ ἦν αὐτοῖς τόπος ἐν τῷ καταλύματι.
Angels Announce Jesus' Birth to Shepherds
8 Καὶ ποιμένες ἦσαν ἐν τῇ χώρᾳ τῇ αὐτῇ ἀγραυλοῦντες καὶ φυλάσσοντες φυλακὰς τῆς νυκτὸς ἐπὶ τὴν ποίμνην αὐτῶν. 9 Καὶ *ἰδού, ἄγγελος Κυρίου ἐπέστη αὐτοῖς, καὶ δόξα Κυρίου περιέλαμψεν αὐτούς· καὶ ἐφοβήθησαν φόβον μέγαν. 10 Καὶ εἶπεν αὐτοῖς ὁ ἄγγελος, Μὴ φοβεῖσθε· ἰδοὺ γάρ, εὐαγγελίζομαι ὑμῖν χαρὰν μεγάλην, ἥτις ἔσται παντὶ τῷ λαῷ· 11 ὅτι ἐτέχθη ὑμῖν σήμερον σωτήρ, ὅς ἐστι Χριστὸς Κύριος, ἐν πόλει †Δαυίδ. 12 Καὶ τοῦτο ὑμῖν ‡τὸ σημεῖον· εὑρήσετε βρέφος ἐσπαργανωμένον, §κείμενον ἐν *φάτνῃ. 13 Καὶ †ἐξαίφνης ἐγένετο σὺν τῷ ἀγγέλῳ πλῆθος στρατιᾶς οὐρανίου, αἰνούντων τὸν Θεόν, καὶ λεγόντων,
14 Δόξα ἐν ὑψίστοις Θεῷ,
καὶ ἐπὶ γῆς εἰρήνη·
ἐν ἀνθρώποις ‡εὐδοκία.
15 Καὶ ἐγένετο, ὡς ἀπῆλθον ἀπ᾽ αὐτῶν εἰς τὸν οὐρανὸν οἱ ἄγγελοι, §καὶ οἱ ἄνθρωποι οἱ ποιμένες *εἶπον πρὸς ἀλλήλους, Διέλθωμεν δὴ ἕως Βηθλέεμ, καὶ ἴδωμεν τὸ ῥῆμα τοῦτο τὸ γεγονός, ὃ ὁ Κύριος ἐγνώρισεν ἡμῖν. 16 Καὶ †ἦλθον σπεύσαντες, καὶ ‡ἀνεῦρον τήν τε Μαριὰμ καὶ τὸν Ἰωσήφ, καὶ τὸ βρέφος κείμενον ἐν τῇ φάτνῃ. 17 Ἰδόντες δὲ §διεγνώρισαν περὶ τοῦ ῥήματος τοῦ λαληθέντος αὐτοῖς περὶ τοῦ παιδίου τούτου. 18 Καὶ πάντες οἱ ἀκούσαντες ἐθαύμασαν περὶ τῶν λαληθέντων ὑπὸ τῶν ποιμένων πρὸς αὐτούς. 19 Ἡ δὲ *Μαριὰμ πάντα συνετήρει τὰ ῥήματα ταῦτα, †συμβάλλουσα ἐν τῇ καρδίᾳ αὐτῆς. 20 Καὶ ‡ὑπέστρεψαν οἱ ποιμένες, δοξάζοντες καὶ αἰνοῦντες τὸν Θεὸν ἐπὶ πᾶσιν οἷς ἤκουσαν καὶ εἶδον, καθὼς ἐλαλήθη πρὸς αὐτούς.
21 Καὶ ὅτε ἐπλήσθησαν §ἡμέραι ὀκτὼ τοῦ περιτεμεῖν *αὐτόν, καὶ ἐκλήθη τὸ ὄνομα αὐτοῦ Ἰησοῦς, τὸ κληθὲν ὑπὸ τοῦ ἀγγέλου πρὸ τοῦ †συλληφθῆναι αὐτὸν ἐν τῇ κοιλίᾳ.
Jesus Presented at the Temple
22 Καὶ ὅτε ἐπλήσθησαν αἱ ἡμέραι τοῦ καθαρισμοῦ ‡αὐτῶν κατὰ τὸν νόμον §Μωσέως, ἀνήγαγον αὐτὸν εἰς Ἱεροσόλυμα, παραστῆσαι τῷ Κυρίῳ— 23 καθὼς γέγραπται ἐν νόμῳ Κυρίου ὅτι Πᾶν ἄρσεν διανοῖγον μήτραν ἅγιον τῷ Κυρίῳ κληθήσεται— 24 καὶ τοῦ δοῦναι θυσίαν κατὰ τὸ εἰρημένον ἐν *νόμῳ Κυρίου, Ζεῦγος τρυγόνων ἢ δύο †νεοσσοὺς περιστερῶν.
25 Καὶ ἰδού, ‡ἦν ἄνθρωπος ἐν §Ἱερουσαλήμ, ᾧ ὄνομα *Συμεών, καὶ ὁ ἄνθρωπος οὗτος δίκαιος καὶ εὐλαβής, προσδεχόμενος παράκλησιν τοῦ Ἰσραήλ, καὶ Πνεῦμα †ἦν Ἅγιον ἐπ᾽ αὐτόν. 26 Καὶ ἦν αὐτῷ κεχρηματισμένον ὑπὸ τοῦ Πνεύματος τοῦ Ἁγίου, μὴ ἰδεῖν θάνατον πρὶν ‡ἢ ἴδῃ τὸν Χριστὸν Κυρίου. 27 Καὶ ἦλθεν ἐν τῷ πνεύματι εἰς τὸ ἱερόν· καὶ ἐν τῷ εἰσαγαγεῖν τοὺς γονεῖς τὸ παιδίον Ἰησοῦν, τοῦ ποιῆσαι αὐτοὺς κατὰ τὸ εἰθισμένον τοῦ νόμου περὶ αὐτοῦ, 28 καὶ αὐτὸς ἐδέξατο §αὐτὸ εἰς τὰς ἀγκάλας *αὐτοῦ, καὶ εὐλόγησε τὸν Θεόν, καὶ εἶπε,
29 Νῦν ἀπολύεις τὸν δοῦλόν σου, δέσποτα,
κατὰ τὸ ῥῆμά σου, ἐν εἰρήνῃ·
30 ὅτι εἶδον οἱ ὀφθαλμοί μου τὸ σωτήριόν σου,
31 ὃ ἡτοίμασας κατὰ πρόσωπον πάντων τῶν λαῶν·
32 φῶς εἰς ἀποκάλυψιν ἐθνῶν,
καὶ δόξαν λαοῦ σου Ἰσραήλ.
33 Καὶ ἦν †Ἰωσὴφ καὶ ἡ μήτηρ αὐτοῦ θαυμάζοντες ἐπὶ τοῖς λαλουμένοις περὶ αὐτοῦ. 34 Καὶ εὐλόγησεν αὐτοὺς ‡Συμεών, καὶ εἶπε πρὸς Μαριὰμ τὴν μητέρα αὐτοῦ, Ἰδού, οὗτος κεῖται εἰς πτῶσιν καὶ ἀνάστασιν πολλῶν ἐν τῷ Ἰσραήλ, καὶ εἰς σημεῖον ἀντιλεγόμενον· 35 καὶ σοῦ §δὲ αὐτῆς τὴν ψυχὴν διελεύσεται ῥομφαία· ὅπως ἂν ἀποκαλυφθῶσιν ἐκ πολλῶν καρδιῶν διαλογισμοί.
36 Καὶ ἦν Ἅννα προφῆτις, θυγάτηρ Φανουήλ, ἐκ φυλῆς Ἀσήρ—αὕτη προβεβηκυῖα ἐν ἡμέραις πολλαῖς, ζήσασα *ἔτη μετὰ ἀνδρὸς ἑπτὰ ἀπὸ τῆς †παρθενίας αὐτῆς, 37 καὶ ‡αὐτὴ χήρα §ὡς ἐτῶν ὀγδοήκοντα τεσσάρων—ἣ οὐκ ἀφίστατο *ἀπὸ τοῦ ἱεροῦ, νηστείαις καὶ δεήσεσι λατρεύουσα νύκτα καὶ ἡμέραν. 38 Καὶ †αὕτη αὐτῇ τῇ ὥρᾳ ἐπιστᾶσα ἀνθωμολογεῖτο τῷ ‡Κυρίῳ, καὶ ἐλάλει περὶ αὐτοῦ πᾶσι τοῖς προσδεχομένοις λύτρωσιν §ἐν Ἱερουσαλήμ.
The Return to Nazareth
39 Καὶ ὡς ἐτέλεσαν *ἅπαντα τὰ κατὰ τὸν νόμον Κυρίου, †ὑπέστρεψαν εἰς τὴν Γαλιλαίαν, εἰς ‡τὴν πόλιν §ἑαυτῶν *Ναζαρέτ. 40 Τὸ δὲ παιδίον ηὔξανε, καὶ ἐκραταιοῦτο †πνεύματι, πληρούμενον ‡σοφίας· καὶ χάρις Θεοῦ ἦν ἐπ᾽ §αὐτό.
The Boy Jesus at the Temple
41 Καὶ ἐπορεύοντο οἱ γονεῖς αὐτοῦ κατ᾽ ἔτος εἰς Ἱερουσαλὴμ τῇ ἑορτῇ τοῦ Πάσχα. 42 Καὶ ὅτε ἐγένετο ἐτῶν δώδεκα, *ἀναβάντων αὐτῶν †εἰς Ἱεροσόλυμα κατὰ τὸ ἔθος τῆς ἑορτῆς, 43 καὶ τελειωσάντων τὰς ἡμέρας, ἐν τῷ ὑποστρέφειν αὐτούς, ὑπέμεινεν Ἰησοῦς ὁ παῖς ἐν Ἱερουσαλήμ· καὶ οὐκ ‡ἔγνω Ἰωσὴφ καὶ ἡ μήτηρ αὐτοῦ· 44 νομίσαντες δὲ αὐτὸν §ἐν τῇ συνοδίᾳ εἶναι, ἦλθον ἡμέρας ὁδόν, καὶ ἀνεζήτουν αὐτὸν ἐν τοῖς *συγγενέσι καὶ †ἐν τοῖς γνωστοῖς· 45 καὶ μὴ εὑρόντες ‡αὐτόν, ὑπέστρεψαν εἰς Ἱερουσαλήμ, §ζητοῦντες αὐτόν. 46 Καὶ ἐγένετο, *μεθ᾽ ἡμέρας τρεῖς εὗρον αὐτὸν ἐν τῷ ἱερῷ, καθεζόμενον ἐν μέσῳ τῶν διδασκάλων, καὶ ἀκούοντα αὐτῶν, καὶ ἐπερωτῶντα αὐτούς. 47 Ἐξίσταντο δὲ πάντες οἱ ἀκούοντες αὐτοῦ ἐπὶ τῇ συνέσει καὶ ταῖς ἀποκρίσεσιν αὐτοῦ. 48 Καὶ ἰδόντες αὐτὸν ἐξεπλάγησαν· καὶ †πρὸς αὐτὸν ἡ μήτηρ αὐτοῦ εἶπε, Τέκνον, τί ἐποίησας ἡμῖν οὕτως; Ἰδού, ὁ πατήρ σου ‡κἀγὼ ὀδυνώμενοι §ἐζητοῦμέν σε. 49 Καὶ εἶπε πρὸς αὐτούς, Τί ὅτι ἐζητεῖτέ με; Οὐκ ᾔδειτε ὅτι ἐν τοῖς τοῦ πατρός μου δεῖ εἶναί με; 50 Καὶ αὐτοὶ οὐ συνῆκαν τὸ ῥῆμα ὃ ἐλάλησεν αὐτοῖς. 51 Καὶ κατέβη μετ᾽ αὐτῶν, καὶ ἦλθεν εἰς *Ναζαρέτ· καὶ ἦν ὑποτασσόμενος αὐτοῖς. Καὶ ἡ μήτηρ αὐτοῦ διετήρει πάντα τὰ ῥήματα †ταῦτα ἐν τῇ καρδίᾳ αὐτῆς.
52 Καὶ Ἰησοῦς προέκοπτε ‡σοφίᾳ καὶ ἡλικίᾳ, καὶ χάριτι παρὰ Θεῷ καὶ ἀνθρώποις.
* 2:2 η ¦ — CT † 2:3 ιδιαν ¦ εαυτου CT ‡ 2:4 ναζαρετ ¦ ναζαρεθ NA SBL SCR § 2:4 δαυιδ ¦ δαβιδ HF TR ¦ δαυειδ TH WH * 2:4 δαυιδ ¦ δαβιδ HF TR ¦ δαυειδ TH WH † 2:5 μεμνηστευμενη αυτω γυναικι ¦ εμνηστευμενη αυτω CT ‡ 2:5 εγκυω ¦ ενκυω TH WH § 2:7 τη ¦ — CT * 2:9 ιδου ¦ — CT † 2:11 δαυιδ ¦ δαβιδ HF TR ¦ δαυειδ TH WH ‡ 2:12 το ¦ — WH § 2:12 κειμενον ¦ και κειμενον CT * 2:12 φατνη ¦ τη φατνη TR † 2:13 εξαιφνης ¦ εξεφνης WH ‡ 2:14 ευδοκια 98.8% ¦ ευδοκιας CT 0.4% § 2:15 και οι ανθρωποι 97% ¦ — CT 1.2% * 2:15 ειπον ¦ ελαλουν CT † 2:16 ηλθον ¦ ηλθαν CT ‡ 2:16 ανευρον ¦ ανευραν NA SBL WH § 2:17 διεγνωρισαν ¦ εγνωρισαν CT * 2:19 μαριαμ ¦ μαρια SBL TH WH † 2:19 συμβαλλουσα ¦ συνβαλλουσα WH ‡ 2:20 υπεστρεψαν ¦ επεστρεψαν TR § 2:21 ημεραι ¦ αι ημεραι ANT * 2:21 αυτον 𝔐pt ¦ το παιδιον 𝔐pt ANT TR † 2:21 συλληφθηναι ¦ συλλημφθηναι CT ‡ 2:22 αυτων ¦ αυτης SCR § 2:22 μωσεως ¦ μωυσεως ANT CT * 2:24 νομω ¦ τω νομω CT † 2:24 νεοσσους ¦ νοσσους CT ‡ 2:25 ην ανθρωπος ¦ ανθρωπος ην CT § 2:25 ιερουσαλημ ¦ ιεροσολυμοις ANT * 2:25 συμεων ¦ σιμεων SCR † 2:25 ην αγιον ¦ αγιον ην TR ‡ 2:26 η ¦ η αν NA SBL WH ¦ αν TH § 2:28 αυτο ¦ αυτον ANT * 2:28 αυτου ¦ — CT † 2:33 ιωσηφ και η μητηρ αυτου 96.1% ¦ ο πατηρ αυτου και η μητηρ CT 0.5% ‡ 2:34 συμεων ¦ σιμεων SCR § 2:35 δε ¦ — WH * 2:36 ετη μετα ανδρος ¦ μετα ανδρος ετη CT † 2:36 παρθενιας ¦ παρθενειας TH ‡ 2:37 αὐτὴ 𝔐20 ¦ αὕτη 𝔐10 RP TR § 2:37 ως ¦ εως CT * 2:37 απο ¦ — CT † 2:38 αυτη ¦ — CT ‡ 2:38 κυριω ¦ θεω CT § 2:38 εν ¦ — CT * 2:39 απαντα ¦ παντα CT † 2:39 υπεστρεψαν ¦ επεστρεψαν CT ‡ 2:39 την ¦ — CT § 2:39 ἑαυτῶν ¦ αὐτῶν TR * 2:39 ναζαρετ ¦ ναζαρεθ NA SBL SCR TH † 2:40 πνευματι ¦ — CT ‡ 2:40 σοφιας ¦ σοφια CT § 2:40 αυτο ¦ αυτω PCK * 2:42 αναβαντων ¦ αναβαινοντων CT † 2:42 εις ιεροσολυμα ¦ — CT ‡ 2:43 εγνω ιωσηφ και η μητηρ ¦ εγνωσαν οι γονεις CT § 2:44 εν τη συνοδια ειναι ¦ ειναι εν τη συνοδια CT * 2:44 συγγενεσι ¦ συγγενευσι CT † 2:44 εν ¦ — CT ‡ 2:45 αυτον ¦ — CT § 2:45 ζητουντες ¦ αναζητουντες CT * 2:46 μεθ ¦ μετα CT † 2:48 προς αυτον η μητηρ αυτου ειπε ¦ ειπε προς αυτον η μητηρ αυτου CT ‡ 2:48 καγω ¦ και εγω SBL WH § 2:48 εζητουμεν ¦ ζητουμεν WH * 2:51 ναζαρετ ¦ ναζαρεθ NA SBL SCR TH † 2:51 ταυτα ¦ — NA TH WH ‡ 2:52 σοφια ¦ εν τη σοφια NA ¦ τη σοφια WH