8
1 *Ἰησοῦς δὲ ἐπορεύθη †εἰς τὸ ὄρος τῶν Ἐλαιῶν. 2 Ὄρθρου δὲ ‡πάλιν §παρεγένετο εἰς τὸ ἱερόν, καὶ πᾶς ὁ *λαὸς †ἤρχετο· καὶ καθίσας ἐδίδασκεν αὐτούς. 3 ‡Ἄγουσι δὲ οἱ γραμματεῖς καὶ οἱ Φαρισαῖοι πρὸς αὐτὸν γυναῖκα §ἐν μοιχείᾳ *καταληφθεῖσαν· καὶ στήσαντες αὐτὴν ἐν †μέσῳ, 4 ‡λέγουσιν αὐτῷ, §πειράζοντες, Διδάσκαλε, *αὕτη ἡ γυνὴ κατελήφθη ἐπ᾽ †αὐτοφόρῳ μοιχευομένη. 5 ‡Ἐν δὲ τῷ νόμῳ §Μωσῆς ἡμῖν ἐνετείλατο τὰς τοιαύτας *λιθοβολεῖσθαι· σὺ οὖν τί †λέγεις; 6 Τοῦτο δὲ ‡ἔλεγον §πειράζοντες αὐτόν, ἵνα *ἔχωσι †κατηγορεῖν αὐτοῦ. Ὁ δὲ Ἰησοῦς κάτω κύψας, ‡τῷ δακτύλῳ §ἔγραφεν εἰς τὴν γῆν, *μὴ προσποιούμενος. 7 Ὡς δὲ ἐπέμενον †ἐρωτῶντες αὐτόν, ‡ἀνακύψας εἶπε §πρὸς αὐτούς, Ὁ ἀναμάρτητος ὑμῶν, *πρῶτον †ἐπ᾽ αὐτὴν τὸν λίθον βαλέτω. 8 Καὶ πάλιν ‡κάτω κύψας ἔγραφεν εἰς τὴν γῆν. 9 Οἱ δέ, ἀκούσαντες, §καὶ ὑπὸ τῆς συνειδήσεως ἐλεγχόμενοι, *ἐξήρχοντο εἷς †καθ᾽ εἷς, ἀρξάμενοι ἀπὸ τῶν ‡πρεσβυτέρων· καὶ κατελείφθη §μόνος ὁ Ἰησοῦς, καὶ ἡ γυνὴ ἐν μέσῳ *οὖσα. 10 †Ἀνακύψας δὲ ὁ Ἰησοῦς, ‡καὶ μηδένα θεασάμενος πλὴν τῆς γυναικός, εἶπεν §αὐτῇ, *Ποῦ εἰσιν ἐκεῖνοι οἱ κατήγοροί σου; Οὐδείς σε κατέκρινεν; 11 Ἡ δὲ εἶπεν, Οὐδείς, Κύριε. Εἶπε †δὲ ὁ Ἰησοῦς, Οὐδὲ ἐγώ σε ‡κρίνω· πορεύου §καὶ μηκέτι ἁμάρτανε.
I Am the Light of the World
12 Πάλιν οὖν *αὐτοῖς ὁ Ἰησοῦς ἐλάλησε λέγων, Ἐγώ εἰμι τὸ φῶς τοῦ κόσμου· ὁ ἀκολουθῶν †ἐμοὶ οὐ μὴ ‡περιπατήσῃ ἐν τῇ σκοτίᾳ, ἀλλ᾽ ἕξει τὸ φῶς τῆς ζωῆς. 13 Εἶπον οὖν αὐτῷ οἱ Φαρισαῖοι, Σὺ περὶ σεαυτοῦ μαρτυρεῖς· ἡ μαρτυρία σου οὐκ ἔστιν ἀληθής. 14 Ἀπεκρίθη Ἰησοῦς καὶ εἶπεν αὐτοῖς, Κἂν ἐγὼ μαρτυρῶ περὶ ἐμαυτοῦ, ἀληθής ἐστιν ἡ μαρτυρία μου· ὅτι οἶδα πόθεν ἦλθον, καὶ ποῦ ὑπάγω· §ὑμεῖς δὲ οὐκ οἴδατε πόθεν ἔρχομαι, καὶ ποῦ ὑπάγω. 15 Ὑμεῖς κατὰ τὴν σάρκα κρίνετε· ἐγὼ οὐ κρίνω οὐδένα. 16 Καὶ ἐὰν κρίνω δὲ ἐγώ, ἡ κρίσις ἡ ἐμὴ *ἀληθής ἐστιν· ὅτι μόνος οὐκ εἰμί, ἀλλ᾽ ἐγὼ καὶ ὁ πέμψας με πατήρ. 17 Καὶ ἐν τῷ νόμῳ δὲ τῷ ὑμετέρῳ γέγραπται ὅτι δύο ἀνθρώπων ἡ μαρτυρία ἀληθής ἐστιν. 18 Ἐγώ εἰμι ὁ μαρτυρῶν περὶ ἐμαυτοῦ, καὶ μαρτυρεῖ περὶ ἐμοῦ ὁ πέμψας με πατήρ. 19 Ἔλεγον οὖν αὐτῷ, Ποῦ ἐστιν ὁ πατήρ σου; Ἀπεκρίθη †Ἰησοῦς, Οὔτε ἐμὲ οἴδατε, οὔτε τὸν πατέρα μου· εἰ ἐμὲ ᾔδειτε, καὶ τὸν πατέρα μου ‡ᾔδειτε ἄν. 20 Ταῦτα τὰ ῥήματα ἐλάλησεν §ὁ Ἰησοῦς ἐν τῷ γαζοφυλακίῳ, διδάσκων ἐν τῷ ἱερῷ· καὶ οὐδεὶς ἐπίασεν αὐτόν, ὅτι οὔπω ἐληλύθει ἡ ὥρα αὐτοῦ.
Where I Am Going, You Cannot Come
21 Εἶπεν οὖν πάλιν αὐτοῖς *ὁ Ἰησοῦς, Ἐγὼ ὑπάγω, καὶ ζητήσετέ με, καὶ ἐν τῇ ἁμαρτίᾳ ὑμῶν ἀποθανεῖσθε· ὅπου ἐγὼ ὑπάγω, ὑμεῖς οὐ δύνασθε ἐλθεῖν. 22 Ἔλεγον οὖν οἱ Ἰουδαῖοι, Μήτι ἀποκτενεῖ ἑαυτόν, ὅτι λέγει, Ὅπου ἐγὼ ὑπάγω, ὑμεῖς οὐ δύνασθε ἐλθεῖν; 23 Καὶ †εἶπεν αὐτοῖς, Ὑμεῖς ἐκ τῶν κάτω ἐστέ, ἐγὼ ἐκ τῶν ἄνω εἰμί· ὑμεῖς ἐκ ‡τοῦ κόσμου τούτου ἐστέ, ἐγὼ οὐκ εἰμὶ ἐκ τοῦ κόσμου τούτου. 24 Εἶπον οὖν ὑμῖν ὅτι ἀποθανεῖσθε ἐν ταῖς ἁμαρτίαις ὑμῶν· ἐὰν γὰρ μὴ πιστεύσητε ὅτι ἐγώ εἰμι, ἀποθανεῖσθε ἐν ταῖς ἁμαρτίαις ὑμῶν. 25 Ἔλεγον οὖν αὐτῷ, Σὺ τίς εἶ; §Καὶ εἶπεν αὐτοῖς ὁ Ἰησοῦς, Τὴν ἀρχὴν ὅ τι καὶ λαλῶ ὑμῖν. 26 Πολλὰ ἔχω περὶ ὑμῶν λαλεῖν καὶ κρίνειν· ἀλλ᾽ ὁ πέμψας με ἀληθής ἐστι, κἀγὼ ἃ ἤκουσα παρ᾽ αὐτοῦ, ταῦτα *λέγω εἰς τὸν κόσμον. 27 Οὐκ ἔγνωσαν ὅτι τὸν πατέρα αὐτοῖς ἔλεγεν. 28 Εἶπεν οὖν †αὐτοῖς ὁ Ἰησοῦς, Ὅταν ὑψώσητε τὸν υἱὸν τοῦ ἀνθρώπου, τότε γνώσεσθε ὅτι ἐγώ εἰμι, καὶ ἀπ᾽ ἐμαυτοῦ ποιῶ οὐδέν, ἀλλὰ καθὼς ἐδίδαξέ με ὁ πατήρ ‡μου, ταῦτα λαλῶ· 29 καὶ ὁ πέμψας με μετ᾽ ἐμοῦ ἐστιν· οὐκ ἀφῆκέ με μόνον §ὁ πατήρ, ὅτι ἐγὼ τὰ ἀρεστὰ αὐτῷ ποιῶ πάντοτε. 30 Ταῦτα αὐτοῦ λαλοῦντος πολλοὶ ἐπίστευσαν εἰς αὐτόν.
The Truth Will Set You Free
31 Ἔλεγεν οὖν ὁ Ἰησοῦς πρὸς τοὺς πεπιστευκότας αὐτῷ Ἰουδαίους, Ἐὰν ὑμεῖς μείνητε ἐν τῷ λόγῳ τῷ ἐμῷ, ἀληθῶς μαθηταί μού ἐστε· 32 καὶ γνώσεσθε τὴν ἀλήθειαν, καὶ ἡ ἀλήθεια ἐλευθερώσει ὑμᾶς. 33 Ἀπεκρίθησαν *αὐτῷ, Σπέρμα Ἀβραάμ ἐσμεν, καὶ οὐδενὶ δεδουλεύκαμεν πώποτε· πῶς σὺ λέγεις ὅτι Ἐλεύθεροι γενήσεσθε;
34 Ἀπεκρίθη αὐτοῖς ὁ Ἰησοῦς, Ἀμὴν ἀμὴν λέγω ὑμῖν ὅτι πᾶς ὁ ποιῶν τὴν ἁμαρτίαν δοῦλός ἐστι τῆς ἁμαρτίας. 35 Ὁ δὲ δοῦλος οὐ μένει ἐν τῇ οἰκίᾳ εἰς τὸν αἰῶνα· ὁ υἱὸς μένει εἰς τὸν αἰῶνα. 36 Ἐὰν οὖν ὁ υἱὸς ὑμᾶς ἐλευθερώσῃ, ὄντως ἐλεύθεροι ἔσεσθε. 37 Οἶδα ὅτι σπέρμα Ἀβραάμ ἐστε· ἀλλὰ ζητεῖτέ με ἀποκτεῖναι, ὅτι ὁ λόγος ὁ ἐμὸς οὐ χωρεῖ ἐν ὑμῖν. 38 †Ἐγὼ ὃ ἑώρακα παρὰ τῷ πατρί ‡μου, λαλῶ· καὶ ὑμεῖς οὖν §ὃ *ἑωράκατε παρὰ †τῷ πατρὶ ὑμῶν, ποιεῖτε.
39 Ἀπεκρίθησαν καὶ ‡εἶπον αὐτῷ, Ὁ πατὴρ ἡμῶν Ἀβραάμ ἐστι. Λέγει αὐτοῖς ὁ Ἰησοῦς, Εἰ τέκνα τοῦ Ἀβραὰμ §ἦτε, τὰ ἔργα τοῦ Ἀβραὰμ *ἐποιεῖτε. 40 Νῦν δὲ ζητεῖτέ με ἀποκτεῖναι, ἄνθρωπον ὃς τὴν ἀλήθειαν ὑμῖν λελάληκα, ἣν ἤκουσα παρὰ τοῦ Θεοῦ· τοῦτο Ἀβραὰμ οὐκ ἐποίησεν. 41 Ὑμεῖς ποιεῖτε τὰ ἔργα τοῦ πατρὸς ὑμῶν. †Εἶπον ‡οὖν αὐτῷ, Ἡμεῖς ἐκ πορνείας §οὐ γεγεννήμεθα· ἕνα πατέρα ἔχομεν, τὸν Θεόν. 42 Εἶπεν *οὖν αὐτοῖς ὁ Ἰησοῦς, Εἰ ὁ Θεὸς πατὴρ ὑμῶν ἦν, ἠγαπᾶτε ἂν ἐμέ· ἐγὼ γὰρ ἐκ τοῦ Θεοῦ ἐξῆλθον καὶ ἥκω· οὐδὲ γὰρ ἀπ᾽ ἐμαυτοῦ ἐλήλυθα, ἀλλ᾽ ἐκεῖνός με ἀπέστειλε. 43 Διὰ τί τὴν λαλιὰν τὴν ἐμὴν οὐ γινώσκετε; Ὅτι οὐ δύνασθε ἀκούειν τὸν λόγον τὸν ἐμόν. 44 Ὑμεῖς ἐκ †τοῦ πατρὸς τοῦ διαβόλου ἐστέ, καὶ τὰς ἐπιθυμίας τοῦ πατρὸς ὑμῶν θέλετε ποιεῖν. Ἐκεῖνος ἀνθρωποκτόνος ἦν ἀπ᾽ ἀρχῆς, καὶ ἐν τῇ ἀληθείᾳ ‡οὐχ ἕστηκεν, ὅτι οὐκ ἔστιν ἀλήθεια ἐν αὐτῷ. Ὅταν λαλῇ τὸ ψεῦδος, ἐκ τῶν ἰδίων λαλεῖ· ὅτι ψεύστης ἐστὶ καὶ ὁ πατὴρ αὐτοῦ. 45 Ἐγὼ δὲ ὅτι τὴν ἀλήθειαν λέγω, οὐ πιστεύετέ μοι. 46 Τίς ἐξ ὑμῶν ἐλέγχει με περὶ ἁμαρτίας; Εἰ §δὲ ἀλήθειαν λέγω, διὰ τί ὑμεῖς οὐ πιστεύετέ μοι; 47 Ὁ ὢν ἐκ τοῦ Θεοῦ τὰ ῥήματα τοῦ Θεοῦ ἀκούει· διὰ τοῦτο ὑμεῖς οὐκ ἀκούετε, ὅτι ἐκ τοῦ Θεοῦ οὐκ ἐστέ.
Before Abraham Was, I Am
48 Ἀπεκρίθησαν *οὖν οἱ Ἰουδαῖοι καὶ †εἶπον αὐτῷ, Οὐ καλῶς λέγομεν ἡμεῖς ὅτι ‡Σαμαρείτης εἶ σύ, καὶ δαιμόνιον ἔχεις; 49 Ἀπεκρίθη Ἰησοῦς, Ἐγὼ δαιμόνιον οὐκ ἔχω, ἀλλὰ τιμῶ τὸν πατέρα μου, καὶ ὑμεῖς ἀτιμάζετέ με. 50 Ἐγὼ δὲ οὐ ζητῶ τὴν δόξαν μου· ἔστιν ὁ ζητῶν καὶ κρίνων. 51 Ἀμὴν ἀμὴν λέγω ὑμῖν, ἐάν τις τὸν §λόγον τὸν ἐμὸν τηρήσῃ, θάνατον οὐ μὴ θεωρήσῃ εἰς τὸν αἰῶνα. 52 *Εἶπον †οὖν αὐτῷ οἱ Ἰουδαῖοι, Νῦν ἐγνώκαμεν ὅτι δαιμόνιον ἔχεις. Ἀβραὰμ ἀπέθανε καὶ οἱ προφῆται, καὶ σὺ λέγεις, Ἐάν τις τὸν λόγον μου τηρήσῃ, οὐ μὴ ‡γεύσηται θανάτου εἰς τὸν αἰῶνα. 53 Μὴ σὺ μείζων εἶ τοῦ πατρὸς ἡμῶν Ἀβραάμ, ὅστις ἀπέθανε; Καὶ οἱ προφῆται ἀπέθανον· τίνα σεαυτὸν §σὺ ποιεῖς; 54 Ἀπεκρίθη Ἰησοῦς, Ἐὰν ἐγὼ *δοξάζω ἐμαυτόν, ἡ δόξα μου οὐδέν ἐστιν· ἔστιν ὁ πατήρ μου ὁ δοξάζων με, ὃν ὑμεῖς λέγετε ὅτι Θεὸς †ἡμῶν ἐστι, 55 καὶ οὐκ ἐγνώκατε αὐτόν· ἐγὼ δὲ οἶδα αὐτόν, ‡καὶ ἐὰν εἴπω ὅτι οὐκ οἶδα αὐτόν, ἔσομαι ὅμοιος §ὑμῶν, ψεύστης· *ἀλλ᾽ οἶδα αὐτόν, καὶ τὸν λόγον αὐτοῦ τηρῶ. 56 Ἀβραὰμ ὁ πατὴρ ὑμῶν ἠγαλλιάσατο ἵνα ἴδῃ τὴν ἡμέραν τὴν ἐμήν, καὶ εἶδε καὶ ἐχάρη. 57 †Εἶπον οὖν οἱ Ἰουδαῖοι πρὸς αὐτόν, Πεντήκοντα ἔτη οὔπω ἔχεις, καὶ Ἀβραὰμ ἑώρακας; 58 Εἶπεν ‡οὖν αὐτοῖς §ὁ Ἰησοῦς, Ἀμὴν ἀμὴν λέγω ὑμῖν, πρὶν Ἀβραὰμ γενέσθαι, ἐγώ εἰμι. 59 Ἦραν οὖν λίθους ἵνα βάλωσιν ἐπ᾽ αὐτόν· Ἰησοῦς δὲ ἐκρύβη, καὶ ἐξῆλθεν ἐκ τοῦ ἱεροῦ, *διελθὼν διὰ μέσου αὐτῶν· καὶ παρῆγεν οὕτως.
* 8:1 ιησους δε επορευθη μ1,3,5,7 [55.5%] ¦ και ο ιησους επορευθη μ6 HF [23.5%] ¦ και ιησους επορευθη μ4 [5.1%] ¦ ιησους δε επορευετο μ2 [4.8%] ¦ επορευθη ο ιησους λ2 [3.6%] † 8:1 εις μ1,2,4,5,6,7 λ2 [97.6%] ¦ προς μ3 [2.2%] ‡ 8:2 παλιν μ1,2,3,4,5,7 λ2 [64.8%] ¦ παλιν βαθεος μ6(60) [19.4%] ¦ παλιν βαθεως μ6(38) HF [13.1%] § 8:2 παρεγενετο μ1(3),2,3,5,7 λ2 [64.6%] ¦ ηλθεν ο ιησους μ6 HF [27.2%] ¦ ηλθεν μ4 [4.2%] ¦ παρεγινετο μ1(5) [1.6%] * 8:2 λαος μ1,3(12),5,6,7 λ2 [83.3%] ¦ οχλος μ2,3(19),4(12) [14%] ¦ omit και πας ο λαος ηρχετο και καθισας εδιδασκεν αυτους μ4(7) [1.4%] † 8:2 ηρχετο μ5 [14.5%] ¦ ηρχετο προς αυτον μ1,2,3,4(12),6,7 λ2 ANT HF NA PCK TR WH [81.6%] ¦ omit και πας ο λαος ηρχετο και καθισας εδιδασκεν αυτους μ4(7) [1.4%] ‡ 8:3 αγουσι δε … προς αυτον γυναικα μ1,3,5,7 [46.7%] ¦ αγουσι δε … γυναικα μ2,4(9),6λ2 ANT NA WH [20.3%] ¦ αγουσι τω ιησου … γυναικα λ1 [14.3%] ¦ αγουσιν … γυναικα MSS [5.8%] ¦ και προσηνεγκαν αυτω … γυναικα μ4(9) [1.4%] § 8:3 εν μ5 [16.9%] ¦ επι μ1,2,3,4,6,7 λ1,2 ANT HF NA PCK WH [82.4%] * 8:3 καταληφθεισαν μ5 [13.3%] ¦ κατειλημμενην μ1,2,3,4,6,7 λ1,2 ANT HF NA PCK TR WH [67.3%] ¦ κατηλημμενην MSS [5.9%] † 8:3 μεσω μ1,2,5,7 λ1,2(20) [66.9%] ¦ τω μεσω μ3,4,6 λ2(15) HF [31.2%] ‡ 8:4 λεγουσιν μ1,2,5,7λ1,2 [71%] ¦ ειπον μ3,4,6 HF [27.9%] § 8:4 πειραζοντες μ1,5 [23.5%] ¦ — μ2,3,4,6,7 λ1,2 ANT HF NA PCK TR WH [75.8%] * 8:4 αυτη η γυνη κατεληφθη … μοιχευομενη μ5 [13.7%] ¦ ταυτην ευρομεν … μοιχευομενην μ6,7 HF PCK [43.4%] ¦ αυτη η γυνη κατειληπται … μοιχευομενη μ1 λ1,2 ANT NA WH [15.5%] ¦ αυτη η γυνη ειληπται … μοιχευομενη μ2,3,4 [8.6%] ¦ αυτη η γυνη κατειληφθη … μοιχευομενη TR [0.8%] † 8:4 αυτοφορω μ1,2,3,4,5(127),6(36) λ1(121),2(22) [48.5%] ¦ αυτοφωρω μ5(70),6(39),7 λ1(71),2(12) ANT HF NA PCK TR WH [39.5%] ‡ 8:5 εν δε μ1,2,3,4,5,6,7λ2 [82.5%] ¦ και εν λ1 ANT [17.1%] § 8:5 μω[υ]σης ημιν ενετειλατο μ1,5 [21.3%] ¦ ημων μω[υ]σης ενετειλατο μ2,3(15),6,7 λ1,2 ΑΝΤ HF PCK [54.5%] ¦ ημιν μωυσης ενετειλατο μ3(15),4 NA WH [5.8%] ¦ μωυσης ενετειλατο ημιν MSS [5.4%] * 8:5 λιθοβολεισθαι μ1,5,7 [37.5%] ¦ λιθαζειν μ2,3,4,6 λ1,2 ANT HF NA WH [54.4%] † 8:5 λεγεις μ5,7 λ1,2 [61.2%] ¦ λεγεις περι αυτης μ1,2,3,4,6 HF [37.9%] ‡ 8:6 ελεγον μ1,3,4,5,6,7 [73.9%] ¦ ειπον μ2 λ1,2 ANT [23.5%] § 8:6 πειραζοντες αυτον μ1,3,4,5,6,7 [73.5%] ¦ εκπειραζοντες αυτον μ2 λ1,2 ANT [21%] * 8:6 εχωσι μ4,5,6,7 [71.4%] ¦ σχωσι μ2,3 λ1,2 ANT [24%] ¦ ευρωσι μ1 [1.5%] † 8:6 κατηγορειν μ1,5 [21.9%] ¦ κατηγοριαν κατ μ2,3,4,6,7 λ1 ANT HF PCK [67.1%] ¦ κατηγοριαν λ2 [6.1%] ‡ 8:6 τω δακτυλω μ1,2,3,4(10),5,6,7 λ1,2 [96.1%] ¦ — μ4(9) [1.6%] § 8:6 εγραφεν μ1,3,4,5(97),6,7 λ1,2 [84.2%] ¦ κατεγραφεν μ2,5(110) NA WH [12.9%] * 8:6 μη προσποιουμενος μ1,5,7 [46.4%] ¦ — μ2,3,4,6 λ1,2 ANT HF NA ST WH [50.1%] † 8:7 ερωτωντες μ1,3,4,5,7 λ1,2 [66.8%] ¦ επερωτωντες μ2,6 HF [27.9%] ‡ 8:7 ανακυψας μ1,5,7 [50.1%] ¦ ανεκυψε και μ2,3 λ1,2 ANT NA WH [24.8%] ¦ αναβλεψας μ4,6 HF [23%] § 8:7 προς αυτους μ1,5,7 [50.7%] ¦ αυτοις μ2,3,4,6 λ1,2 ANT HF NA WH [47.7%] * 8:7 πρωτος μ1,2,3,4,5(98),6,7 λ1,2 [89.3%] ¦ πρωτον μ5(109) RP [8.5%] † 8:7 επ αυτην [τον] λιθον βαλ[λ]ετω μ5 [23.3%] ¦ λιθον βαλ[λ]ετω επ αυτην μ4,6 HF [22.6%] ¦ βαλετω λιθον επ αυτην λ1,2 ANT [18%] ¦ τον λιθον επ αυτη βαλ[λ]ετω μ7 PCK TR [17.2%] ¦ επ αυτη [τον] λιθον βαλ[λ]ετω μ1,2,3 [7.5%] ¦ επ αυτην βαλετω λιθον NA WH [0.3%] ‡ 8:8 κατω κυψας μ1,2,3,4,5,6,7 λ1,2 [94.4%] ¦ κατακυψας NA WH [2.2%] § 8:9 οι δε ακουσαντες και υπο της συνειδησεως ελεγχομενοι μ1,5,7 [46.8%] ¦ οι δε ακουσαντες μ2,3,6 λ1 ANT HF NA WH [37.9%] ¦ οι δε ακουσαντες και υπο της ιδιας συνειδησεως ελεγχομενοι λ2 [1.9%] ¦ — μ4 [2.2%] * 8:9 εξηρχοντο μ1,2,3,5,6,7 λ1,2 [92.1%] ¦ και εξηλθον μ4 [1.6%] † 8:9 καθεις μ2,3,4,5,6,7 λ1,2 [95%] ¦ εκαστος αυτων μ1 [1.4%] ‡ 8:9 πρεσβυτερων μ5 λ1,2(16) [35.8%] ¦ πρεσβυτερων εως των εσχατων μ1,2,3,4,6,7 λ2(19) HF PCK TR [60.8%] § 8:9 μονος ο ιησους μ2,5,7 [53.7%] ¦ ο ιησους μ3,4 λ1,2 ANT [21%] ¦ ο ιησους μονος μ1,6 [17.2%] ¦ ιησους μονος MSS [5.1%] ¦ μονος NA WH [1.4%] * 8:9 ουσα μ2,3,4,5,6,7 λ1,2 [96.3%] ¦ εστωσα μ1 TR [2.4%] † 8:10 ανακυψας μ1,2,3,5,6,7λ1,2 [95%] ¦ αναβλεψας μ4 [3.6%] ‡ 8:10 και μηδενα θεασαμενος πλην της γυναικος μ3,5,7 [47.6%] ¦ ειδεν αυτην και μ4,6 λ2(16) HF [23.9%] ¦ — μ1,2 λ1,2(20) ANT NA WH [25.1%] § 8:10 αυτη μ5,7 [35.3%] ¦ αυτη γυναι μ1,2,3 λ1,2 ANT NA WH [39.2%] ¦ γυναι μ4,6 HF [23.6%] ¦ αυτη η γυνη TR [0.6%] * 8:10 που εισιν εκεινοι οι κατηγοροι σου μ5,7 [34%] ¦ που εισιν οι κατηγοροι σου μ1,2,3,6(55) λ2 HF [37.9%] ¦ που εισιν μ4,6(41) λ1 ANT NA WH [19.9%] † 8:11 ειπε δε ο ιησους μ1,2,5 λ1,2 [43.1%] ¦ ειπε δε αυτη ο ιησους μ6,7 HF PCK TR [48.9%] ¦ ο δε ιησους ειπεν αυτη μ3,4 [4.4%] ‡ 8:11 κρινω μ5 [11.9%] ¦ κατακρινω μ1,2,3,4,6,7 λ1,2 ANT HF NA PCK TR WH [86.6%] § 8:11 και μ4,5 [20.7%] ¦ και απο του νυν μ1,2,3,6,7 λ1,2 ANT HF NA PCK [70.3%] ¦ απο του νυν και [5%] ¦ απο του νυν WH [0.5%] * 8:12 αυτοις ο ιησους ελαλησε ¦ ο ιησους αυτοις ελαλησε TR ¦ αυτοις ελαλησεν ο ιησους CT † 8:12 εμοι ¦ μοι WH ‡ 8:12 περιπατηση ¦ περιπατησει TR § 8:14 υμεις δε ουκ οιδατε ποθεν ερχομαι και που υπαγω 𝔐pt ¦ υμεις δε ουκ οιδατε ποθεν ερχομαι η που υπαγω ANT CT PCK ¦ — 𝔐pt * 8:16 αληθης 97.5% ¦ αληθινη CT 1% † 8:19 ιησους ¦ ο ιησους TR ‡ 8:19 ηδειτε αν ¦ αν ηδειτε CT § 8:20 ο ιησους ¦ — CT * 8:21 ο ιησους 91.7% ¦ — CT 1.7% † 8:23 ειπεν ¦ ελεγεν CT ‡ 8:23 του κοσμου τουτου 95.5% ¦ τουτου του κοσμου CT 0.7% § 8:25 και ¦ — CT * 8:26 λεγω ¦ λαλω CT † 8:28 αυτοις 96.5% ¦ — SBL TH WH 0.8% ‡ 8:28 μου ¦ — NA SBL WH § 8:29 ο πατηρ ¦ — CT * 8:33 αυτω ¦ και ειπον αυτω PCK ¦ προς αυτον CT † 8:38 εγω ο 92.2% ¦ α εγω CT 0.6% ‡ 8:38 μου 95.4% ¦ — CT 1.1% § 8:38 ο ¦ α CT * 8:38 εωρακατε 86.7% ¦ ηκουσατε CT 9.9% † 8:38 τω πατρι υμων 88.9% ¦ του πατρος υμων MSS 9.1% ¦ του πατρος CT 0.5% ‡ 8:39 ειπον ¦ ειπαν CT § 8:39 ητε ¦ εστε CT * 8:39 εποιειτε KX(84) ¦ εποιειτε αν KX(77) TR ¦ ποιειτε WH † 8:41 ειπον ¦ ειπαν NA SBL WH ‡ 8:41 ουν ¦ — SBL TH WH § 8:41 ου γεγεννημεθα ¦ ουκ εγεννηθημεν WH * 8:42 ουν ¦ — CT SCR † 8:44 του ¦ — TR ‡ 8:44 οὐχ ἕστηκεν ¦ οὐκ ἔστηκεν CT § 8:46 δε ¦ — CT * 8:48 ουν ¦ — CT † 8:48 ειπον ¦ ειπαν CT ‡ 8:48 σαμαρειτης ¦ σαμαριτης NA SBL § 8:51 λογον τον εμον ¦ εμον λογον CT * 8:52 ειπον ¦ ειπαν WH † 8:52 ουν ¦ — SBL TH WH ‡ 8:52 γευσηται ¦ γευσεται TR § 8:53 συ ¦ — CT * 8:54 δοξαζω ¦ δοξασω CT † 8:54 ημων ¦ υμων ANT TH TR WH ‡ 8:55 και εαν ¦ καν CT § 8:55 υμων 93% ¦ υμιν NA SBL WH 3.3% * 8:55 αλλ ¦ αλλα NA27 SBL TH WH † 8:57 ειπον ¦ ειπαν WH ‡ 8:58 ουν KX(98) ¦ — KX(64) ANT CT HF PCK RP TR § 8:58 ο ¦ — NA SBL WH * 8:59 διελθων δια μεσου αυτων και παρηγεν ουτως 89.7% ¦ — CT 1%