19
Paul in Ephesus
1 Ἐγένετο δέ, ἐν τῷ τὸν Ἀπολλὼ εἶναι ἐν Κορίνθῳ, Παῦλον διελθόντα τὰ ἀνωτερικὰ μέρη *ἐλθεῖν εἰς Ἔφεσον· καὶ †εὑρών τινας μαθητὰς 2 εἶπε πρὸς αὐτούς, Εἰ Πνεῦμα Ἅγιον ἐλάβετε πιστεύσαντες; Οἱ δὲ ‡εἶπον πρὸς αὐτόν, Ἀλλ᾽ §οὐδὲ εἰ Πνεῦμα Ἅγιόν ἐστιν, ἠκούσαμεν. 3 Εἶπέ *τε πρὸς αὐτούς, Εἰς τί οὖν ἐβαπτίσθητε; Οἱ δὲ †εἶπον, Εἰς τὸ ‡Ἰωάννου βάπτισμα. 4 Εἶπε §δὲ Παῦλος, *Ἰωάννης †μὲν ἐβάπτισε βάπτισμα μετανοίας, τῷ λαῷ λέγων εἰς τὸν ἐρχόμενον μετ᾽ αὐτὸν ἵνα πιστεύσωσι, τοῦτ᾽ ἔστιν, εἰς τὸν ‡Χριστὸν Ἰησοῦν. 5 Ἀκούσαντες δὲ ἐβαπτίσθησαν εἰς τὸ ὄνομα τοῦ Κυρίου Ἰησοῦ. 6 Καὶ ἐπιθέντος αὐτοῖς τοῦ Παύλου §τὰς χεῖρας, ἦλθε τὸ Πνεῦμα τὸ Ἅγιον ἐπ᾽ αὐτούς, ἐλάλουν τε γλώσσαις καὶ *προεφήτευον. 7 Ἦσαν δὲ οἱ πάντες ἄνδρες ὡσεὶ †δεκαδύο.
8 Εἰσελθὼν δὲ εἰς τὴν συναγωγὴν ἐπαρρησιάζετο, ἐπὶ μῆνας τρεῖς διαλεγόμενος καὶ πείθων ‡τὰ περὶ τῆς βασιλείας τοῦ Θεοῦ. 9 Ὡς δέ τινες ἐσκληρύνοντο καὶ ἠπείθουν, κακολογοῦντες τὴν ὁδὸν ἐνώπιον τοῦ πλήθους, ἀποστὰς ἀπ᾽ αὐτῶν ἀφώρισε τοὺς μαθητάς, καθ᾽ ἡμέραν διαλεγόμενος ἐν τῇ σχολῇ Τυράννου §τινός. 10 Τοῦτο δὲ ἐγένετο ἐπὶ ἔτη δύο, ὥστε πάντας τοὺς κατοικοῦντας τὴν Ἀσίαν ἀκοῦσαι τὸν λόγον τοῦ Κυρίου *Ἰησοῦ, Ἰουδαίους τε καὶ Ἕλληνας.
The Sons of Sceva
11 Δυνάμεις †τε οὐ τὰς τυχούσας ‡ἐποίει ὁ Θεὸς διὰ τῶν χειρῶν Παύλου, 12 ὥστε καὶ ἐπὶ τοὺς ἀσθενοῦντας §ἐπιφέρεσθαι ἀπὸ τοῦ χρωτὸς αὐτοῦ σουδάρια ἢ σιμικίνθια, καὶ ἀπαλλάσσεσθαι ἀπ᾽ αὐτῶν τὰς νόσους, τά τε πνεύματα τὰ πονηρὰ *ἐξέρχεσθαι ἀπ᾽ αὐτῶν. 13 Ἐπεχείρησαν δέ τινες †ἀπὸ τῶν περιερχομένων Ἰουδαίων ἐξορκιστῶν ὀνομάζειν ἐπὶ τοὺς ἔχοντας τὰ πνεύματα τὰ πονηρὰ τὸ ὄνομα τοῦ Κυρίου Ἰησοῦ, λέγοντες, ‡Ὁρκίζομεν ὑμᾶς τὸν Ἰησοῦν ὃν §ὁ Παῦλος κηρύσσει. 14 Ἦσαν δέ *τινες υἱοὶ Σκευᾶ Ἰουδαίου ἀρχιερέως ἑπτὰ οἱ τοῦτο ποιοῦντες. 15 Ἀποκριθὲν δὲ τὸ πνεῦμα τὸ πονηρὸν †εἶπε, ‡Τὸν Ἰησοῦν γινώσκω, καὶ τὸν Παῦλον ἐπίσταμαι· ὑμεῖς δὲ τίνες ἐστέ; 16 Καὶ §ἐφαλλόμενος ἐπ᾽ αὐτοὺς ὁ ἄνθρωπος ἐν ᾧ ἦν τὸ πνεῦμα τὸ πονηρόν, *καὶ κατακυριεύσαν †αὐτῶν, ἴσχυσε κατ᾽ αὐτῶν, ὥστε γυμνοὺς καὶ τετραυματισμένους ἐκφυγεῖν ἐκ τοῦ οἴκου ἐκείνου. 17 Τοῦτο δὲ ἐγένετο ‡γνωστὸν πᾶσιν Ἰουδαίοις τε καὶ Ἕλλησι τοῖς κατοικοῦσι τὴν Ἔφεσον, καὶ ἐπέπεσε φόβος ἐπὶ πάντας αὐτούς, καὶ ἐμεγαλύνετο τὸ ὄνομα τοῦ Κυρίου Ἰησοῦ. 18 Πολλοί τε τῶν πεπιστευκότων ἤρχοντο, ἐξομολογούμενοι, καὶ ἀναγγέλλοντες τὰς πράξεις αὐτῶν. 19 Ἱκανοὶ δὲ τῶν τὰ περίεργα πραξάντων συνενέγκαντες τὰς βίβλους κατέκαιον ἐνώπιον πάντων· καὶ §συνεψήφισαν τὰς τιμὰς αὐτῶν, καὶ εὗρον ἀργυρίου μυριάδας πέντε. 20 Οὕτω κατὰ κράτος *ὁ λόγος τοῦ Κυρίου ηὔξανε καὶ ἴσχυεν.
The Riot at Ephesus
21 Ὡς δὲ ἐπληρώθη ταῦτα, ἔθετο ὁ Παῦλος ἐν τῷ πνεύματι, διελθὼν τὴν Μακεδονίαν καὶ †Ἀχαΐαν, πορεύεσθαι εἰς ‡Ἱερουσαλήμ, εἰπὼν ὅτι Μετὰ τὸ γενέσθαι με ἐκεῖ, δεῖ με καὶ Ῥώμην ἰδεῖν. 22 Ἀποστείλας δὲ εἰς §τὴν Μακεδονίαν δύο τῶν διακονούντων αὐτῷ, Τιμόθεον καὶ Ἔραστον, αὐτὸς ἐπέσχε χρόνον εἰς τὴν Ἀσίαν.
23 Ἐγένετο δὲ κατὰ τὸν καιρὸν ἐκεῖνον τάραχος οὐκ ὀλίγος περὶ τῆς ὁδοῦ. 24 Δημήτριος γάρ τις ὀνόματι, ἀργυροκόπος, ποιῶν ναοὺς ἀργυροῦς Ἀρτέμιδος, παρείχετο τοῖς τεχνίταις *ἐργασίαν οὐκ ὀλίγην· 25 οὓς συναθροίσας, καὶ τοὺς περὶ τὰ τοιαῦτα ἐργάτας, εἶπεν, Ἄνδρες, ἐπίστασθε ὅτι ἐκ ταύτης τῆς ἐργασίας ἡ εὐπορία †ἡμῶν ἐστι. 26 Καὶ θεωρεῖτε καὶ ἀκούετε ὅτι οὐ μόνον Ἐφέσου, ἀλλὰ σχεδὸν πάσης τῆς Ἀσίας, ὁ Παῦλος οὗτος πείσας μετέστησεν ἱκανὸν ὄχλον, λέγων ὅτι οὐκ εἰσὶ θεοὶ οἱ διὰ χειρῶν γινόμενοι. 27 Οὐ μόνον δὲ τοῦτο κινδυνεύει ἡμῖν τὸ μέρος εἰς ἀπελεγμὸν ἐλθεῖν, ἀλλὰ καὶ τὸ τῆς μεγάλης θεᾶς ‡ἱερὸν Ἀρτέμιδος εἰς §οὐθὲν λογισθῆναι, μέλλειν *δὲ καὶ καθαιρεῖσθαι †τὴν μεγαλειότητα αὐτῆς, ἣν ὅλη ἡ Ἀσία καὶ ἡ οἰκουμένη σέβεται.
28 Ἀκούσαντες δὲ καὶ γενόμενοι πλήρεις θυμοῦ, ἔκραζον λέγοντες, Μεγάλη ἡ Ἄρτεμις Ἐφεσίων. 29 Καὶ ἐπλήσθη ἡ πόλις ‡ὅλη §τῆς συγχύσεως· ὥρμησάν τε ὁμοθυμαδὸν εἰς τὸ θέατρον, συναρπάσαντες Γάϊον καὶ Ἀρίσταρχον Μακεδόνας, συνεκδήμους *Παύλου. 30 †Τοῦ δὲ Παύλου βουλομένου εἰσελθεῖν εἰς τὸν δῆμον, οὐκ εἴων αὐτὸν οἱ μαθηταί. 31 Τινὲς δὲ καὶ τῶν Ἀσιαρχῶν, ὄντες αὐτῷ φίλοι, πέμψαντες πρὸς αὐτόν, παρεκάλουν μὴ δοῦναι ἑαυτὸν εἰς τὸ θέατρον. 32 Ἄλλοι μὲν οὖν ἄλλο τι ἔκραζον· ἦν γὰρ ἡ ἐκκλησία ‡συγκεχυμένη, καὶ οἱ πλείους οὐκ ᾔδεισαν τίνος §ἕνεκεν συνεληλύθεισαν. 33 Ἐκ δὲ τοῦ ὄχλου *προεβίβασαν Ἀλέξανδρον, †προβαλόντων αὐτὸν τῶν Ἰουδαίων. Ὁ δὲ Ἀλέξανδρος, κατασείσας τὴν χεῖρα, ἤθελεν ἀπολογεῖσθαι τῷ δήμῳ. 34 ‡Ἐπιγνόντες δὲ ὅτι Ἰουδαῖός ἐστι, φωνὴ ἐγένετο μία ἐκ πάντων §ὡς ἐπὶ ὥρας δύο κραζόντων, Μεγάλη ἡ Ἄρτεμις Ἐφεσίων. 35 Καταστείλας δὲ *ὁ γραμματεὺς τὸν ὄχλον φησίν, Ἄνδρες Ἐφέσιοι, τίς γάρ ἐστιν †ἄνθρωπος ὃς οὐ γινώσκει τὴν Ἐφεσίων πόλιν νεωκόρον οὖσαν τῆς μεγάλης ‡θεᾶς Ἀρτέμιδος καὶ τοῦ Διοπετοῦς; 36 §Ἀναντιρρήτων οὖν ὄντων τούτων, δέον ἐστὶν ὑμᾶς κατεσταλμένους ὑπάρχειν, καὶ μηδὲν προπετὲς *πράσσειν. 37 Ἠγάγετε γὰρ τοὺς ἄνδρας τούτους, οὔτε ἱεροσύλους οὔτε βλασφημοῦντας τὴν †θεὸν ‡ὑμῶν. 38 Εἰ μὲν οὖν Δημήτριος καὶ οἱ σὺν αὐτῷ τεχνῖται §ἔχουσι πρός τινα λόγον, ἀγοραῖοι ἄγονται, καὶ ἀνθύπατοί εἰσιν· ἐγκαλείτωσαν ἀλλήλοις. 39 Εἰ δέ τι *περὶ ἑτέρων ἐπιζητεῖτε, ἐν τῇ ἐννόμῳ ἐκκλησίᾳ ἐπιλυθήσεται. 40 Καὶ γὰρ κινδυνεύομεν ἐγκαλεῖσθαι στάσεως περὶ τῆς σήμερον, μηδενὸς αἰτίου ὑπάρχοντος περὶ οὗ †οὐ δυνησόμεθα ‡δοῦναι λόγον §τῆς συστροφῆς ταύτης. 41 Καὶ ταῦτα εἰπών, ἀπέλυσε τὴν ἐκκλησίαν.
* 19:1 ελθειν ¦ κατελθειν ECM† NA † 19:1 ευρων τινας μαθητας ειπε 91.2% ¦ ευρειν τινας μαθητας ειπε τε CT 3.6% ¦ ευρων μαθητας τινας ειπε ANT 0% ‡ 19:2 ειπον 𝔐16 ¦ ειπαν 𝔐7 ¦ — CT § 19:2 ουδε ¦ ουδ CT * 19:3 τε προς αυτους 59.4% ¦ τε CT PCK 18.3% ¦ δε προς αυτους 5% † 19:3 ειπον ¦ ειπαν CT ‡ 19:3 ιωαννου ¦ ιωανου WH § 19:4 δε 𝔐17 ¦ τε 𝔐6 * 19:4 ιωαννης ¦ ιωανης WH † 19:4 μεν ¦ — CT ‡ 19:4 χριστον ιησουν ¦ ιησουν χριστον ANT ¦ ιησουν CT § 19:6 τας ¦ — ECM† SBL TH WH * 19:6 προεφητευον ¦ επροφητευον CT † 19:7 δεκαδυο ¦ δωδεκα CT ‡ 19:8 τα ¦ — SBL WH § 19:9 τινος ¦ — CT * 19:10 ιησου ¦ — CT † 19:11 τε ¦ δε PCK ‡ 19:11 εποιει ο θεος ¦ ο θεος εποιει CT § 19:12 επιφερεσθαι ¦ αποφερεσθαι CT * 19:12 εξερχεσθαι απ αυτων ¦ εκπορευεσθαι CT † 19:13 απο ¦ και CT ‡ 19:13 ορκιζομεν ¦ ορκιζω CT § 19:13 ο 𝔐20 ¦ — 𝔐23 CT * 19:14 τινες υιοι σκευα ιουδαιου αρχιερεως επτα οι 86.9% ¦ τινες σκευα ιουδαιου αρχιερεως επτα υιοι ECM 3.6% ¦ τινος σκευα ιουδαιου αρχιερεως επτα υιοι NA SBL TH WH 0.8% † 19:15 ειπε ¦ ειπεν αυτοις CT ‡ 19:15 τον ¦ τον μεν NA WH § 19:16 εφαλλομενος επ αυτους ο ανθρωπος ¦ εφαλομενος ο ανθρωπος επ αυτους ECM† NA SBL TH WH ¦ εφαλλομενος ο ανθρωπος επ αυτους ECM† * 19:16 και κατακυριευσαν ¦ και κατακυριευσας ANT TR ¦ κατακυριευσας CT † 19:16 αυτων ¦ αμφοτερων CT ‡ 19:17 γνωστον πασιν ¦ πασι γνωστον PCK § 19:19 συνεψηφισαν ¦ συνεψηφισαντο PCK * 19:20 ο λογος του κυριου ¦ του κυριου ο λογος CT † 19:21 αχαιαν ¦ την αχαιαν ECM† ‡ 19:21 ιερουσαλημ ¦ ιεροσολυμα CT § 19:22 την 𝔐14 ¦ — 𝔐8 * 19:24 εργασιαν ουκ ολιγην ¦ ουκ ολιγην εργασιαν CT † 19:25 ημων ¦ ημιν CT ‡ 19:27 ιερον αρτεμιδος ¦ αρτεμιδος ιερον ANT CT PCK TR § 19:27 ουθεν 𝔐27 ¦ ουδεν 𝔐17 PCK TR * 19:27 δε ¦ τε ANT CT SCR † 19:27 την μεγαλειοτητα ¦ της μεγαλειοτητος CT ‡ 19:29 ολη ¦ — CT § 19:29 της ¦ — TR * 19:29 παυλου ¦ του παυλου TR † 19:30 του δε παυλου ¦ παυλου δε ECM† NA SBL TH WH ‡ 19:32 συγκεχυμενη ¦ συνκεχυμενη TH WH § 19:32 ενεκεν ¦ ενεκα CT * 19:33 προεβιβασαν ¦ συνεβιβασαν CT † 19:33 προβαλοντων ¦ προβαλλοντων ANT ECM† PCK SCR ‡ 19:34 επιγνοντες ¦ επιγνοντων TR § 19:34 ως ¦ ωσει WH * 19:35 ο γραμματευς τον οχλον ¦ τον οχλον ο γραμματευς WH † 19:35 ανθρωπος ¦ ανθρωπων CT ‡ 19:35 θεας ¦ — CT § 19:36 αναντιρρητων ¦ αναντιρητων WH * 19:36 πρασσειν ¦ πραττειν TR † 19:37 θεον ¦ θεαν ANT TR ‡ 19:37 υμων 𝔐15 ¦ ημων 𝔐9 CT § 19:38 εχουσι προς τινα λογον ¦ προς τινα λογον εχουσιν TR * 19:39 περι ετερων 91.7% ¦ περαιτερω CT 4.7% † 19:40 ου ¦ — ANT TR ‡ 19:40 δουναι ¦ αποδουναι ANT CT PCK TR § 19:40 της ¦ περι της CT