5
Jesus Calls His First Disciples
1 Ἐγένετο δὲ ἐν τῷ τὸν ὄχλον ἐπικεῖσθαι αὐτῷ *τοῦ ἀκούειν τὸν λόγον τοῦ Θεοῦ, καὶ αὐτὸς ἦν ἑστὼς †παρὰ τὴν λίμνην ‡Γεννησαρέτ· 2 καὶ εἶδε §δύο πλοῖα ἑστῶτα παρὰ τὴν λίμνην· οἱ δὲ *ἁλιεῖς †ἀποβάντες ἀπ᾽ αὐτῶν ‡ἀπέπλυναν τὰ δίκτυα. 3 Ἐμβὰς δὲ εἰς ἓν τῶν πλοίων, ὃ ἦν §τοῦ Σίμωνος, ἠρώτησεν αὐτὸν ἀπὸ τῆς γῆς ἐπαναγαγεῖν ὀλίγον. *Καὶ καθίσας ἐδίδασκεν ἐκ τοῦ πλοίου τοὺς ὄχλους. 4 Ὡς δὲ ἐπαύσατο λαλῶν, εἶπε πρὸς τὸν Σίμωνα, Ἐπανάγαγε εἰς τὸ βάθος, καὶ χαλάσατε τὰ δίκτυα ὑμῶν εἰς ἄγραν. 5 Καὶ ἀποκριθεὶς †ὁ Σίμων εἶπεν ‡αὐτῷ, Ἐπιστάτα, δι᾽ ὅλης §τῆς νυκτὸς κοπιάσαντες οὐδὲν ἐλάβομεν· ἐπὶ δὲ τῷ ῥήματί σου χαλάσω *τὸ δίκτυον. 6 Καὶ τοῦτο ποιήσαντες, συνέκλεισαν †πλῆθος ἰχθύων πολύ· ‡διερρήγνυτο δὲ §τὸ δίκτυον αὐτῶν· 7 καὶ κατένευσαν τοῖς μετόχοις *τοῖς ἐν τῷ ἑτέρῳ πλοίῳ, τοῦ ἐλθόντας συλλαβέσθαι αὐτοῖς· καὶ †ἦλθον καὶ ἔπλησαν ἀμφότερα τὰ πλοῖα, ὥστε βυθίζεσθαι αὐτά. 8 Ἰδὼν δὲ Σίμων Πέτρος προσέπεσε τοῖς γόνασιν ‡Ἰησοῦ, λέγων, Ἔξελθε ἀπ᾽ ἐμοῦ, ὅτι ἀνὴρ ἁμαρτωλός εἰμι, Κύριε. 9 Θάμβος γὰρ περιέσχεν αὐτὸν καὶ πάντας τοὺς σὺν αὐτῷ, ἐπὶ τῇ ἄγρᾳ τῶν ἰχθύων §ᾗ συνέλαβον· 10 ὁμοίως δὲ καὶ Ἰάκωβον καὶ *Ἰωάννην, υἱοὺς Ζεβεδαίου, οἳ ἦσαν κοινωνοὶ τῷ Σίμωνι. Καὶ εἶπε πρὸς τὸν Σίμωνα †ὁ Ἰησοῦς, Μὴ φοβοῦ· ἀπὸ τοῦ νῦν ἀνθρώπους ἔσῃ ζωγρῶν. 11 Καὶ καταγαγόντες τὰ πλοῖα ἐπὶ τὴν γῆν, ἀφέντες ‡ἅπαντα, ἠκολούθησαν αὐτῷ.
Jesus Cleanses a Man with Leprosy
12 Καὶ ἐγένετο, ἐν τῷ εἶναι αὐτὸν ἐν μιᾷ τῶν πόλεων, καὶ ἰδού, ἀνὴρ πλήρης λέπρας· §καὶ ἰδὼν τὸν Ἰησοῦν, πεσὼν ἐπὶ πρόσωπον, ἐδεήθη αὐτοῦ, λέγων, Κύριε, ἐὰν θέλῃς, δύνασαί με καθαρίσαι. 13 Καὶ ἐκτείνας τὴν χεῖρα ἥψατο αὐτοῦ, *εἰπών, Θέλω, καθαρίσθητι. Καὶ εὐθέως ἡ λέπρα ἀπῆλθεν ἀπ᾽ αὐτοῦ. 14 Καὶ αὐτὸς παρήγγειλεν αὐτῷ μηδενὶ εἰπεῖν· †Ἀλλὰ ἀπελθὼν δεῖξον σεαυτὸν τῷ ἱερεῖ, καὶ ‡προσένεγκε περὶ τοῦ καθαρισμοῦ σου, καθὼς προσέταξε §Μωσῆς, εἰς μαρτύριον αὐτοῖς. 15 Διήρχετο δὲ μᾶλλον ὁ λόγος περὶ αὐτοῦ· καὶ συνήρχοντο ὄχλοι πολλοὶ ἀκούειν, καὶ θεραπεύεσθαι *ὑπ᾽ αὐτοῦ ἀπὸ τῶν ἀσθενειῶν αὐτῶν. 16 Αὐτὸς δὲ ἦν ὑποχωρῶν ἐν ταῖς ἐρήμοις καὶ προσευχόμενος.
Jesus Heals a Paralytic
17 Καὶ ἐγένετο ἐν μιᾷ τῶν ἡμερῶν, καὶ αὐτὸς ἦν διδάσκων· καὶ ἦσαν καθήμενοι Φαρισαῖοι καὶ νομοδιδάσκαλοι, οἳ ἦσαν ἐληλυθότες ἐκ πάσης κώμης τῆς Γαλιλαίας καὶ Ἰουδαίας καὶ Ἱερουσαλήμ· καὶ δύναμις Κυρίου ἦν εἰς τὸ ἰᾶσθαι †αὐτούς. 18 Καὶ ἰδού, ἄνδρες φέροντες ἐπὶ ‡κλίνης ἄνθρωπον ὃς ἦν παραλελυμένος, καὶ ἐζήτουν αὐτὸν εἰσενεγκεῖν καὶ §θεῖναι ἐνώπιον αὐτοῦ· 19 καὶ μὴ εὑρόντες *ποίας εἰσενέγκωσιν αὐτὸν διὰ τὸν ὄχλον, ἀναβάντες ἐπὶ τὸ δῶμα, διὰ τῶν κεράμων καθῆκαν αὐτὸν σὺν τῷ †κλινιδίῳ εἰς τὸ μέσον ἔμπροσθεν τοῦ Ἰησοῦ. 20 Καὶ ἰδὼν τὴν πίστιν αὐτῶν, εἶπεν ‡αὐτῷ, Ἄνθρωπε, ἀφέωνταί σοι αἱ ἁμαρτίαι σου. 21 Καὶ ἤρξαντο διαλογίζεσθαι οἱ γραμματεῖς καὶ οἱ Φαρισαῖοι, λέγοντες, Τίς ἐστιν οὗτος ὃς λαλεῖ βλασφημίας; Τίς δύναται §ἀφιέναι ἁμαρτίας, εἰ μὴ μόνος ὁ Θεός; 22 Ἐπιγνοὺς δὲ ὁ Ἰησοῦς τοὺς διαλογισμοὺς αὐτῶν ἀποκριθεὶς εἶπε πρὸς αὐτούς, Τί διαλογίζεσθε ἐν ταῖς καρδίαις ὑμῶν; 23 Τί ἐστιν εὐκοπώτερον, εἰπεῖν, Ἀφέωνταί σοι αἱ ἁμαρτίαι σου, ἢ εἰπεῖν, *Ἔγειραι καὶ περιπάτει; 24 Ἵνα δὲ εἰδῆτε ὅτι †ἐξουσίαν ἔχει ὁ υἱὸς τοῦ ἀνθρώπου ἐπὶ τῆς γῆς ἀφιέναι ἁμαρτίας—εἶπε τῷ παραλελυμένῳ—Σοὶ λέγω, ‡ἔγειραι, καὶ ἄρας τὸ §κλινίδιόν σου, πορεύου εἰς τὸν οἶκόν σου. 25 Καὶ παραχρῆμα ἀναστὰς ἐνώπιον αὐτῶν, ἄρας ἐφ᾽ *ὃ κατέκειτο, ἀπῆλθεν εἰς τὸν οἶκον αὐτοῦ, δοξάζων τὸν Θεόν. 26 Καὶ ἔκστασις ἔλαβεν ἅπαντας, καὶ ἐδόξαζον τὸν Θεόν, καὶ ἐπλήσθησαν φόβου, λέγοντες ὅτι †Εἴδομεν παράδοξα σήμερον.
Jesus Calls Levi
27 Καὶ μετὰ ταῦτα ἐξῆλθε, καὶ ἐθεάσατο τελώνην, ὀνόματι ‡Λευΐν, καθήμενον ἐπὶ τὸ τελώνιον, καὶ εἶπεν αὐτῷ, Ἀκολούθει μοι. 28 Καὶ καταλιπὼν §ἅπαντα, ἀναστὰς *ἠκολούθησεν αὐτῷ.
29 Καὶ ἐποίησε δοχὴν μεγάλην †Λευῒς αὐτῷ ἐν τῇ οἰκίᾳ αὐτοῦ· καὶ ἦν ὄχλος ‡τελωνῶν πολύς, καὶ ἄλλων οἳ ἦσαν μετ᾽ αὐτῶν κατακείμενοι. 30 Καὶ ἐγόγγυζον οἱ §γραμματεῖς αὐτῶν καὶ οἱ Φαρισαῖοι πρὸς τοὺς μαθητὰς αὐτοῦ, λέγοντες, Διὰ τί μετὰ *τῶν τελωνῶν καὶ ἁμαρτωλῶν ἐσθίετε καὶ πίνετε; 31 Καὶ ἀποκριθεὶς ὁ Ἰησοῦς εἶπε πρὸς αὐτούς, Οὐ χρείαν ἔχουσιν οἱ ὑγιαίνοντες ἰατροῦ, †ἀλλ᾽ οἱ κακῶς ἔχοντες. 32 Οὐκ ἐλήλυθα καλέσαι δικαίους, ‡ἀλλὰ ἁμαρτωλοὺς εἰς μετάνοιαν.
A Question About Fasting
33 Οἱ δὲ §εἶπον πρὸς αὐτόν, *Διὰ τί οἱ μαθηταὶ †Ἰωάννου νηστεύουσι πυκνά, καὶ δεήσεις ποιοῦνται, ὁμοίως καὶ οἱ τῶν Φαρισαίων· οἱ δὲ σοὶ ἐσθίουσι καὶ πίνουσιν; 34 Ὁ ‡δὲ εἶπε πρὸς αὐτούς, Μὴ δύνασθε τοὺς υἱοὺς τοῦ νυμφῶνος, ἐν ᾧ ὁ νυμφίος μετ᾽ αὐτῶν ἐστι, ποιῆσαι §νηστεύειν; 35 Ἐλεύσονται δὲ ἡμέραι, *καὶ ὅταν ἀπαρθῇ ἀπ᾽ αὐτῶν ὁ νυμφίος, τότε νηστεύσουσιν ἐν ἐκείναις ταῖς ἡμέραις. 36 Ἔλεγε δὲ καὶ παραβολὴν πρὸς αὐτοὺς ὅτι Οὐδεὶς ἐπίβλημα †ἱματίου καινοῦ ἐπιβάλλει ἐπὶ ἱμάτιον παλαιόν· εἰ δὲ μήγε, καὶ τὸ καινὸν ‡σχίζει, καὶ τῷ παλαιῷ οὐ §συμφωνεῖ *τὸ ἀπὸ τοῦ καινοῦ. 37 Καὶ οὐδεὶς βάλλει οἶνον νέον εἰς ἀσκοὺς παλαιούς· εἰ δὲ μήγε, ῥήξει ὁ †νέος οἶνος τοὺς ἀσκούς, καὶ αὐτὸς ἐκχυθήσεται, καὶ οἱ ἀσκοὶ ἀπολοῦνται. 38 ‡Ἀλλὰ οἶνον νέον εἰς ἀσκοὺς καινοὺς βλητέον, §καὶ ἀμφότεροι συντηροῦνται. 39 *Καὶ οὐδεὶς πιὼν παλαιὸν †εὐθέως θέλει νέον· λέγει γάρ, Ὁ παλαιὸς ‡χρηστότερός ἐστιν.
* 5:1 του ¦ και CT † 5:1 παρα ¦ περι PCK ‡ 5:1 γεννησαρετ ¦ γενησαρετ PCK § 5:2 δυο πλοια ¦ πλοια δυο WH * 5:2 αλιεις ¦ αλεεις TH WH † 5:2 αποβαντες απ αυτων ¦ απ αυτων αποβαντες CT ‡ 5:2 απεπλυναν ¦ επλυνον CT § 5:3 του ¦ — CT * 5:3 και καθισας εδιδασκεν εκ του πλοιου ¦ καθισας δε εκ του πλοιου εδιδασκε CT † 5:5 ο ¦ — CT ‡ 5:5 αυτω ¦ — CT § 5:5 της ¦ — CT * 5:5 το δικτυον ¦ τα δικτυα CT † 5:6 πληθος ιχθυων ¦ ιχθυων πληθος TR ‡ 5:6 διερρηγνυτο ¦ διερρησσετο NA SBL TH ¦ διερησσετο WH § 5:6 το δικτυον ¦ τα δικτυα CT * 5:7 τοις ¦ — CT † 5:7 ηλθον ¦ ηλθαν WH ‡ 5:8 ιησου ¦ του ιησου TR § 5:9 η ¦ ων NA SBL WH * 5:10 ιωαννην ¦ ιωανην WH † 5:10 ο ¦ — WH ‡ 5:11 απαντα ¦ παντα CT § 5:12 και ιδων ¦ ιδων δε NA WH * 5:13 ειπων ¦ λεγων NA TH WH † 5:14 αλλα ¦ αλλ NA28 ‡ 5:14 προσενεγκε ¦ προσενεγκαι PCK § 5:14 μωσης ¦ μωυσης ANT CT * 5:15 υπ αυτου ¦ — CT † 5:17 αυτους 98.4% ¦ αυτον CT 0.9% ‡ 5:18 κλινης ¦ κλεινης TH § 5:18 θειναι ¦ θειναι αυτον NA WH * 5:19 ποιας ¦ πως PCK ¦ δια ποιας TR † 5:19 κλινιδιω ¦ κλεινιδιω TH ‡ 5:20 αυτω ¦ — CT § 5:21 αφιεναι αμαρτιας ¦ αμαρτιας αφειναι CT * 5:23 εγειραι 𝔐pt ¦ εγειρε 𝔐pt ANT CT † 5:24 εξουσιαν εχει ο υιος του ανθρωπου ¦ ο υιος του ανθρωπου εξουσιαν εχει CT ‡ 5:24 εγειραι 𝔐pt ¦ εγειρε 𝔐pt ANT CT § 5:24 κλινιδιον ¦ κλεινιδιον TH * 5:25 ο ¦ ω PCK TR † 5:26 ειδομεν ¦ ειδαμεν WH ‡ 5:27 λευιν ¦ λευειν TH WH § 5:28 απαντα ¦ παντα CT * 5:28 ηκολουθησεν ¦ ηκολουθει CT † 5:29 λευις ¦ ο λευις TR ¦ λευεις TH WH ‡ 5:29 τελωνων πολυς ¦ πολυς τελωνων CT § 5:30 γραμματεις αυτων και οι φαρισαιοι ¦ φαρισαιοι και οι γραμματεις αυτων CT * 5:30 των KX(110) ¦ — KX(54) TR † 5:31 αλλ ¦ αλλα NA27 SBL TH WH ‡ 5:32 αλλα ¦ αλλ NA28 § 5:33 ειπον ¦ ειπαν CT * 5:33 δια τι ¦ — CT † 5:33 ιωαννου ¦ ιωανου WH ‡ 5:34 δε ¦ δε ιησους NA TH WH § 5:34 νηστευειν ¦ νηστευσαι CT * 5:35 και ¦ — PCK † 5:36 ιματιου καινου ¦ απο ιματιου καινου σχισας CT ‡ 5:36 σχιζει ¦ σχισει ANT CT § 5:36 συμφωνει ¦ συμφωνησει CT * 5:36 το ¦ επιβλημα το TR ¦ το επιβλημα το ANT CT † 5:37 νεος οινος ¦ οινος ο νεος ANT CT ‡ 5:38 αλλα ¦ αλλ NA28 § 5:38 και αμφοτεροι συντηρουνται 96.8% ¦ — CT 1.1% * 5:39 και ¦ — TH WH † 5:39 ευθεως ¦ — CT ‡ 5:39 χρηστοτερος ¦ χρηστος CT